کریستۆف گاڵتیەر
کریستۆف گالتییەر (لەدایکبووی ٢٣ی ئابی ١٩٦٦) ڕاھێنەرێکی تۆپی پێی پیشەگەری فەڕەنسییە و یاریزانی پێشووی فەڕەنسایە کە لە ئێستادا ڕاھێنەری یانەی خولی پلە یەکی فەڕەنسی یانەی پاریس سان-جێرمانە.

گالتییەر یاریزانێکی پیشەگەر بوو وەک بەرگریکار یاری دەکرد کە زۆربەی ١٥ ساڵی وەک یاریزان لە مارسیلیا بەسەر برد لەگەڵ ھەندێک ماوە لە شەش یانەی تر، چوار لە فەڕەنسا و یەک لە ئیتاڵیا و چین.

گالتییەر خەڵاتی باشترین ڕاھێنەری ساڵەکەی بردەوە لە ساڵی ٢٠١٣، کە لەگەڵ کارلۆ ئەنچێلۆتی بە ھاوبەشی بردیانەوە، و جارێکی تر لە ساڵی ٢٠١٩ نازناوەکەی بردەوە دوای ئەوەی لیل لە پلەی دووەم بوو لە کۆتایی وەرزی ٢٠١٨–١٩ی خولی فەڕەنسی، گاڵتییەر بۆ سێیەم جار خەڵاتەکەی بردەوە لە ساڵی ٢٠٢١ دوای ئەوەی لیل چوارەم نازناوی خولەکەی بردەوە لە مێژووی یانەکە.

ژیانی سەرەتایی و کاروانی یاریکردن 
کریستۆف گالتییەر لە ٢٣ی ئابی ١٩٦٦ لە مارسێلیا، بۆچ-د-رۆن لەدایکبووە. بەشێکی گەورەی ژیانی یاریکردنی لە فەڕەنسا بەسەر برد لەگەڵ یانەی شارەکەی خۆی مارسێلیا، کە لە دوو ماوەی جیاوازدا لەوێ یاری دەکرد. لە ماوەی ١٥ ساڵی کاروانەکەی، بۆ لیل، تۆلۆز، ئەنجەرس و نیمس لە فەڕەنسا یاری کردووە، پێش ئەوەی کۆتایی بە کاروانی یاریکردنەکەی بھێنێت لە ئیتاڵیا بۆ مۆنزا و لەگەڵ لیۆنینگ لە چین.

پیشەی ڕاھێنەرایەتی

یاریدەدەری ڕاھێنەر (١٩٩٩–٢٠٠٩) 
لە ١٩٩٩ تا ٢٠٠٤، گاڵتییەر یاریدەدەری ڕاھێنەر بوو لە مارسێلیا، ئارس و باستیا. لە نێوان ساڵانی ٢٠٠٤ بۆ ٢٠٠٩، وەک یاریدەدەری ڕاھێنەری ئالان پێرین کاری کردووە لە یانەکانی وەک ئەلئین، پۆرتزموس، سۆچۆ، لیۆن و سانت ئیتیان.

ساینت ئیتیان 

لە کانوونی یەکەمی ٢٠٠٩، گالتییەر وەک ڕاھێنەری سەرەکی ساینت ئیتیان دەستنیشان کرا، لەو کاتەدا یانەکە لەژێر ھەڕەشەی دابەزین بوو لەدوای ڕۆیشتنی ئالان پێرین. لە وەرزی یەکەمیدا، گالتییەر بە سەرکەوتوویی ساینت ئیتیانی لە خولەکەدا ھێشتەوە و لە پلەی ١٧دا ھات. ئاسێ (ناوی کورتکراوەی ساینت ئیتیان) لە حەوت وەرزی یەک لەدوای یەک لە ماوەی گالتییەر لە ١٠ پلەی پێشەوەی ڕیزبەندی ھات، کە ٤ لەو وەرزانە لە پلەکانی ئەورووپادا بوو. لە ساڵی ٢٠١٣، ئاسێ لە ڕێنسی بردەوە بۆ بردنەوەی جامی خول، یەکەم خەڵاتیان لەماوەی ٣٢ ساڵدا.

لە ٩ی ئایاری ٢٠١٧، گالتییەر ڕای گەیاند کە لە کۆتایی وەرزدا ساینت ئیتیان بەجێ دەھێڵێت لە دوای کۆتای ھاتنی گرێبەستەکەی. لەو کاتەدا درێژترین ڕاھێنەری لیگ ١ بوو کە ھێشتا چالاک بوو، کە بۆ ماوەی ھەشت ساڵ لەوێ مایەوە.

لیل 
لە ٢٢ی کانوونی یەکەمی ٢٠١٧، گالتییەر بوو بە ڕاھێنەری نوێی لیل، کە لە ١٨ەمین پلەی خولدا بوون. لەگەڵ ئەوەشدا، لە کۆتاییدا لە وەرزی ٢٠١٧–١٨ بە یەک خاڵ دوورکەوتنەوە لە پلەی دابەزین. لە وەرزی ٢٠١٨–١٩، ئەو ڕێبەرایەتی لیلی کرد بۆ ئەوەی پلەی دووەم بەدەست بھێنێت لە ڕیزبەندی خولدا و بۆ سەربکەوێت بۆ وەرزی داھاتووی خولی پاڵەوانەکانی ئەورووپا دوای حەوت ساڵ دابڕان.

لە وەرزی ٢٠٢٠–٢١، گالتییەر ڕێبەرایەتی لیلی کرد بۆ یەکەمین نازناوی خولی پلە یەکی فەڕەنسی لە ماوەی ١٠ ساڵی پێشوودا و چوارەمین نازناوە لە مێژووی یانەکە. گالتییەر لەلایەن زۆرێک لە پسپۆڕانەوە ستایش کرا لە ماوەی وەرزەکەدا بۆ ھەردوو تاکتیکەکەی و توانای پەرەپێدانی بەھرەی لاو لە ناویاندا جۆناسان دەیڤد، ڕێناتۆ سانچێس و مایک ماینان. بۆ ھەوڵەکانی، گالتییەر بۆ جاری سێیەم بە ڕاھێنەری ساڵی خولەکە دەست نیشان کرا. لە ٢٥ی ئایاری ٢٠٢١، دوو ڕۆژ دوای بردنەوەی نازناوی خولەکە، دەستبەرداری پۆستی ڕاھێنەر بوو. وتیشی: «من باوەڕم بەوە ھەیە کە کاتەکەم لێرە تەواو دەبێت».

نیس 
لە ٢٨ی حوزەیرانی ٢٠٢١، گالتییەر وەک ڕاھێنەری سەرەکی نوێی یانەی نیس دەستنیشان کرا. لە وەرزی یەکەمیدا، یانەکەی گەیاند بە پلەی پێنجەم و ھەروەھا یاری کۆتایی جامی فەڕەنسا، کە ١–٠ دۆڕان بەرامبەر نانتیس. نیس لە ئەنجامدا گەیشتە قۆناغی کۆتایی خولی کۆنفڕانسی ئەورووپا.
لە ٢٧ی حوزەیرانی ٢٠٢٢ نیسی بەجێھێشت و لە جێگای ئەو لوسییەن فاڤرێ دەست نیشان کرا.

پاریس سان-جێرمان 
لە ٥ی تەممووزی ٢٠٢٢، گالتییەر گرێبەستێکی بۆ ماوەی دوو ساڵ واژوو کرد بۆ ئەوەی ببێتە ڕاھێنەری پاریس سان-جێرمان، کە جێگای ماوریسیۆ پۆچەتینۆی گرتەوە.

ئاماری ڕاھێنەرایەتی

خەڵاتەکان

یاریزان 
مارسیلیا
 دووەم لە جامی فەڕەنسا: ١٩٨٦–٨٧

ڕاھێنەر 
ساینت ئیتیان
 جامی لیگ: ٢٠١٢

لیلا
 جامی خول: ٢٠٢٠–٢١

نیس
 دووەم لە جامی فەڕەنسا: ٢٠٢١–٢٢

پاریس سان-جێرمان
 جامی سوپەری فەڕەنسی: ٢٠٢٢

تاکەکەسی
 ڕاھێنەری ساڵی خولی پلە یەکی فەڕەنسی: ٢٠١٢–١٣ (بە ھاوبەشی)، ٢٠١٨–١٩، ٢٠٢٠–٢١

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵاتی فەڕەنسی
یاریزانانی تۆپی پێی فەڕەنسی
زیندووان
لەدایکبووانی ١٩٦٦
CS1 French-language sources (fr)
بەرگریکارانی تۆپی پێ
یاریزانانی لیگ ١
یاریزانانی یانەی تۆپی پێی لیل